Uredba Komisije (ES) št. 729/2004

z dne 15. aprila 2004

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in skupni carinski tarifi [1], zlasti člena 9(1)(a) Uredbe,

ob upoštevanju naslednjega:

(1) Zaradi zagotavljanja enotne uporabe kombinirane nomenklature, priložene Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.

(2) Z Uredbo (EGS) št. 2658/87 so bila določena splošna pravila za razlago kombinirane nomenklature. Pravila se nanašajo tudi na kakršno koli drugo nomenklaturo, ki na njej temelji delno ali v celoti, ali ki ji dodaja kakršen koli dodaten pododdelek in ki je vzpostavljena s posebnimi določbami Skupnosti z namenom uporabe tarifnih in drugih ukrepov v zvezi z blagovno menjavo.

(3) V skladu z navedenimi splošnimi pravili se blago, poimenovano v stolpcu 1 preglednice iz Priloge k tej uredbi, uvrsti pod oznako KN, navedeno v stolpcu 2, iz razlogov, določenih v stolpcu 3.

(4) Primerno je zagotoviti, da se lahko imetnik, v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [2], v obdobju treh mesecev še naprej lahko sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirani nomenklaturi in ki niso v skladu s to uredbo.

(5) Odbor za carinski zakonik glede izdelkov št. 1, 2, 4 in 5 v priloženi preglednici ni podal mnenja v roku, ki ga je določil njegov predsednik.

(6) Ukrepi, predvideni v tej uredbi, so v skladu z mnenjem Odbora za carinski zakonik glede izdelka št. 3 iz priložene preglednice –

SPREJELA NASLEDNJO UREDBO:

Člen 1

Blago, poimenovano v stolpcu 1 preglednice iz Priloge, se uvrsti v okviru kombinirane nomenklature pod oznako KN, navedeno v stolpcu 2 te preglednice.

Člen 2

Na zavezujoče tarifne informacije, ki jih izdajajo carinski organi držav članic in ki niso v skladu s to uredbo, se je, v skladu s členom 12(6) Uredbe (EGS) št. 2913/92, mogoče še naprej sklicevati v obdobju nadaljnjih treh mesecev.

Člen 3

Ta uredba začne veljati 20. dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. aprila 2004

Za Komisijo

Frederik Bolkestein

Član Komisije

[1] UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 2344/2003 (UL L 346, 31.12.2003, str. 38).

[2] UL L 302, 19.10.1992, str. 1. Uredba, kakor je bila nazadnje spremenjena z Aktom o pristopu iz leta 2003.

--------------------------------------------------

PRILOGA

Poimenovanje | Uvrstitev (oznaka KN) | Razlogi |

(1) | (2) | (3) |

1.Jajčasta zaključna dela, izdelana iz zmesi 75 % zdrobljenega naravnega kamna in 25 % poliestra, s kovinskim obročem na enem kocu, ki omogoča vstavitev karnise za zaveso. Preko 18 % njune površine je obložene z okroglimi kosi bivolje kosti zaradi dekoracije. | 68109900 | Uvrstitev določajo splošna pravila 1, 3(b) in 6 za razlago kombinirane nomenklature in besedilo oznak KN 6810 in 68109900. Izdelek je sestavljen iz različnih materialov, med katerimi prevladuje delež tistega iz zdrobljenega kamna. Izdelek je izključen iz tarifne številke 9601, ker narava okrasnega materiala, bivolje kosti, izdelku ne daje njegovega bistvenega značaja. |

2.Ročni mlinček s težo manj od 10 kg za mletje zrn soli za začinjanje jedi.Kroglasta plastična posodica vsebuje zrna soli, ki jih melje majhna keramična drobilna ploščica. | 69120090 | Uvrstitev določajo splošna pravila 1, 3(b) in 6 za razlago kombinirane nomenklature, Opomba 1(b) k poglavju 84, in besedilooznak KN 691200 in 69120090. Izdelek je izključen iz poglavja 82 z uporabo Opombe 1(a) k tem poglavju. Izdelku daje bistveni značaj keramična drobilna ploščica. |

3.Ročni mlinček s težo manj od 10 kg za mletje poprovih zrn za začinjanje jedi.Kroglasta plastična posodica vsebuje poprova zrna, ki jih melje majhna drobilna ploščica iz navadne kovine. | 82100000 | Uvrstitev določajo splošna pravila 1 in 6 za razlago kombinirane nomenklature, Opomba 1(b) k poglavju 82, in besedilo oznake KN 821000. Izdelek je izključen iz Oddelka XVI z uporabo Opombe 1(k) k tem oddelku. |

4.Garnitura, pakirana v embalaži za prodajo na drobno, ki jo sestavljata ročni mlinček za poper in ročni mlinček za sol za začinjanje jedi.Kroglasti plastični posodici vsebujeta poprova zrna in zrna soli, ki jih meljeta majhni drobilni ploščici.Drobilna ploščica mlinčka za poper je iz navadne kovine, drobilna ploščica mlinčka za sol pa iz keramike. | 82100000 | Uvrstitev določajo splošna pravila 1, 3(c) in 6 za razlago kombinirane nomenklature, Opomba 1(b) k Poglavju 82, in besedilo oznake KN 821000. Garnituro sestavljata izdelka, ki se uporabljata v pripravi hrane. Garnitura ne vsebuje nikakršnega elementa, ki bi ji dajal bistveni značaj. |

5.Hojca na koleščkih, sestavljena iz cevastega aluminijastega okvirja na štirih koleščkih, s prednjima vrtljivima koleščkoma, ročicama in zavorama. Vključuje sedež/nosilno polico in žično košaro. Izdelek je mogoče zložiti zaradi prevoza.Izdelek je namenjen pomoči osebam, ki imajo težave s hojo. Omogoča jim gibanje naprej s potiskanjem hojce na koleščkih, s čemer jim zagotavlja oporo(Glej fotografijo A) | 87168000 | Uvrstitev določajo splošna pravila 1 in 6 za razlago kombinirane nomenklature in besedilo oznak KN 8716 in 87168000. Izdelek se ne šteje za ortopedski pripomoček iz tarifne oznake 9021, ker ne izpolnjuje pogojev Opombe 6 k Poglavju 90. Izdelek se ne šteje za nosilko da invalide iz tarifne številke 8713. |

+++++ TIFF +++++

--------------------------------------------------